10. รายการระหว่างกันกับบุคคลที่อาจมีความขัดแย้งทางผลประโยชน์ในปี 2555

  ในปี 2555 บริษัทในกลุ่มบีอีซี เวิลด์
  มีการทำรายการระหว่างกันกับบุคคลที่อาจมีความขัดแย้งทางผลประโยชน์ ดังนี้

+-------------+---------------------+--------+------------------------+
| บุคคลที่อาจ    | ลักษณะความสัมพันธ์      | มูลค่า   | ลักษณะรายการ            |
| มีความขัดแย้งท |                     | รายการ |                        |
| างผลประโยชน์ |                     | (ล     |                        |
|             |                     | ้านบาท) |                        |
+-------------+---------------------+--------+------------------------+
| บริษัท สปอร์ต  | เป็นบริษัทที่มีญาติสนิทของ  | 5.10   | ร                      |
| อาร์ต จำกัด   | กรรมการ เป็นผู้ถือหุ้นใหญ่ |        | ายได้จากการขายเวลาโฆษณา |
+-------------+---------------------+--------+------------------------+
| กองทุนร      | บริษัท มาลีนนท์ ทาวเวอร์ | 127.19 |   ต้นทุนการให้บริการ       |
| วมอสังหาริมทร | จำกัด                |        |   -เป็น                 |
| ัพย์มิลเลียนแนร์ | เป็นผู้ถือหน่วยลง        |        | การเช่าอสังหาริมทรัพย์ไม่เกิน |
|             | ทุนรายใหญ่ในกองทุนรวมอ |        |   3 ปี                  |
|             | สังหาริมทรัพย์มิลเลียนแนร์ |        |   และค่าสา              |
|             | ในขณะที่ บริษัท มาลีนนท์  |        | ธารณูปโภคสำหรับอาคารที่ใช้ส |
|             | ทาวเวอร์ จำกัด        |        | นับสนุนดำเนินการออกอากาศ- |
|             | มีกรรมการและผู้บริหา    |        |   (รายล                |
|             | รของบริษัทเป็นผู้ถือหุ้นใหญ่ |        | ะเอียดการเช่าอาคารมาลีนนท์ |
|             |                     |        |   ทาวเวอร์              |
|             |                     |        |   แสดงไว้ต่อท้ายตารางนี้ )  |
+-------------+---------------------+--------+------------------------+
|             |                     | 122.74 | ค่าใช้จ่ายในการบริหาร-เป็น  |
|             |                     |        | การเช่าอสังหาริมทรัพย์ไม่เกิน |
|             |                     |        | 3 ปี                    |
|             |                     |        | และค่าสาธารณูปโภคสำหร    |
|             |                     |        | ับอาคารที่ใช้เป็นส่วนสำนักงาน |
+-------------+---------------------+--------+------------------------+

10.1    ความจำเป็นและความสมเหตุสมผลของรายการ

  รายการระหว่างกันที่เกิดขึ้นในช่วงที่ผ่านมาเป็นรายการที่มีความจำเป็น และมีความสมเหตุ
  สมผลของการทำรายการ เพื่อก่อให้เกิดประโยชน์สูงสุดต่อบริษัทฯ กล่าวคือ

1)  รายการประเภทธุรกิจปกติ

  การทำรายการขายเวลาโฆษณา ซึ่งเป็นรายการประเภทธุรกิจปกติ
  คณะกรรมการตรวจสอบมีความเห็นว่า เนื่องจาก บริษัทย่อยของบริษัท
  มีความจำเป็นต้องสรรหารายการหลากหลายประเภทมาออกอากาศทางสถานี
  เพื่อรักษาฐานผู้ชมของสถานีโทรทัศน์ บริษัท สปอร์ต อาร์ต จำกัด
  ซึ่งเป็นบริษัทผู้ผลิตรายการประเภทการแข่งขันกีฬามวยไทย
  ในรูปแบบรายการที่มีความทันสมัยได้รับความนิยมจากผู้ชมทั้งในและต่างประเทศ
  จึงได้มีการทำรายการโดยมีเงื่อนไขราคาค่าเวลาโฆษณาที่เทียบเคียงได้
  กับราคาที่บริษัทย่อยทำกับคู่สัญญาที่เป็นผู้ผลิต/ผู้จัดหารายการประเภทเดียวกัน

  2.) รายการประเภทเช่าอสังหาริมทรัพย์ระยะสั้น

  ตามที่ได้แสดงไว้ในหัวข้อ 5.1 ทรัพย์สินหลักที่ใช้ในการประกอบธุรกิจ การเช่าอาคารสำนักงาน
  ว่าบริษัทและบริษัทย่อยได้ทำสัญญาเช่าพื้นที่สำนักงานอาคารมาลีนนท์ทาวเวอร์ (M I) เลขที่
  3199 และอาคารมาลีนนท์ ทาวเวอร์ (M II) เลขที่ 3199/1 ถนนพระราม 4 แขวงคลองตัน
  เขตคลองเตย กรุงเทพฯ จากกองทุนรวมอสังหาริมทรัพย์มิลเลียนแนร์ พื้นที่เช่ารวม 34,205.71
  ตารางเมตร โดยทั้งหมดเป็นสัญญาเช่าระยะสั้น ต่อสัญญาทุก 3 ปี
  รวมถึงบริษัทและบริษัทย่อยได้ทำสัญญาจ้างบริการการบำรุงรักษา
  และบริการเกี่ยวกับทรัพย์สินที่เช่าควบคู่ไปกับการเช่าพื้นที่เช่านี้กับคู่สัญญาดังกล่าว
  เพื่ออำนวยความสะดวกด้วยนั้น

  กลุ่มบีอีซี เวิลด์ มีความจำเป็นและความสมเหตุสมผลในการทำรายการเช่าฯ นี้ เนื่องจาก
  บริษัทย่อยประกอบธุรกิจสถานีโทรทัศน์และวิทยุ นอกจากพื้นที่อาคารสำนักงานปกติแล้ว กลุ่มบีอีซี
  เวิลด์ จำเป็นต้องใช้พื้นที่ที่ได้รับการออกแบบพิเศษให้เหมาะสมกับการสร้างห้องสตูดิโอ
  รวมถึงห้องเทคนิคการผลิตรายการโทรทัศน์
  ซึ่งทางผู้ให้เช่าก็ได้ให้ความร่วมมือเป็นพิเศษในการออกแบบอาคาร 12
  ชั้นให้เหมาะสมกับการใช้งานของสถานีดังที่กล่าว
  อีกทั้งขนาดพื้นที่ต้องมากพอที่จะรองรับการขยายงานด้วย
  ซึ่งพื้นที่อาคารมาลีนนท์นี้ยังเป็นพื้นที่ใจกลางเมือง
  อยู่ในย่านที่มีระบบการคมนาคมขนส่งที่อำนวยสะดวกแก่การดำเนินธุรกิจของกลุ่มบริษัทด้วย
  โดยเงื่อนไขราคาค่าเช่าที่กลุ่มบีอีซี เวิลด์ ได้รับนั้น
  ต่ำกว่าราคาตลาดที่ผู้ให้เช่าให้กับผู้เช่ารายอื่น เนื่องจาก เป็นการเช่าพื้นที่ขนาดใหญ่;

10.2    นโยบายหรือแนวโน้มการทำรายการระหว่างกัน

  บริษัทมีนโยบายพยายามหลีกเลี่ยงการทำรายการกับบุคคลที่อาจมีความขัดแย้ง
  เว้นแต่รายการระหว่างกันนั้นจะเอื้อประโยชน์ต่อการดำเนินธุรกิจของกลุ่มบีอีซี เวิลด์ ทั้งนี้
  กลุ่มบีอีซี เวิลด์ ยังมีแนวโน้มที่จะทำรายการระหว่างกัน ดังที่ได้กล่าวไว้ในข้อ 10.1
  ข้างต้นต่อไป เนื่องจาก

1.  บริษัทย่อย
    ยังมีความจำเป็นต้องสรรหารายการหลากหลายประเภทมาออกอากาศทางสถานีโทรทัศน์
    เพื่อรักษาฐานผู้ชม รายการการแข่งขันกีฬามวยไทย ที่บริษัทสปอร์ต อาร์ต จำกัด เป็นผู้ผลิตนั้น
    ยังคงได้รับความนิยมสูงสุดจากผู้ชมอยู่ในปัจจุบัน

2.  การทำรายการเช่าพื้นที่อาคารมาลีนนท์ ทาวเวอร์นั้น เนื่องจาก กลุ่มบีอีซี เวิลด์
    ได้ใช้เงินลงทุนจำนวนมากในการสร้างห้องสตูดิโอ และงานระบบ กลุ่มบีอีซี เวิลด์
    จึงยังคงมีนโยบายในการต่ออายุการเช่าพื้นที่อาคารมาลีนนท์ ทาวเวอร์
    เพื่อใช้ประโยชน์ในพื้นที่ให้คุ้มค่ากับค่าใช้จ่ายที่ได้จ่ายไปให้ได้สูงสุด

  ทั้งนี้ รายการระหว่างกันที่อาจเกิดขึ้นในอนาคตนั้น คณะกรรมการบริษัทฯ
  จะปฏิบัติให้เป็นไปตามพ.ร.บ.หลักทรัพย์และตลาดหลักทรัพย์ รวมถึง
  ประกาศคณะกรรมการตลาดทุน เกี่ยวกับหลักเกณฑ์ในการทำรายการที่เกี่ยวโยงกัน
  ซึ่งหากมีรายการระหว่างกันของบริษัทฯหรือบริษัทย่อย
  เกิดขึ้นกับบุคคลที่อาจมีความขัดแย้งทางผลประโยชน์ มีส่วนได้เสีย
  บริษัทฯจะให้คณะกรรมการตรวจสอบเป็นผู้ให้ความเห็นเกี่ยวกับความจำเป็น
  และความสมเหตุสมผลในการทำรายการ ส่วนการกำหนดราคาค่าตอบแทนและเงื่อนไขต่างๆนั้น
  ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้นนั้น
  คณะกรรมการตรวจสอบอาจขอความเห็นจากผู้เชี่ยวชาญอิสระได้
  โดยบริษัทเป็นผู้รับภาระค่าใช้จ่าย